**טקס יום הזיכרון ליצחק רבין**

**כתיבה: סיוון גרינברג. קשת מזכרת בתיה.**

ברקע מנגינה של השיר ["מי האיש החפץ חיים"](https://www.youtube.com/watch?v=-_meOLOOUMg)

קריין: היום יב' בחשוון , לפני עשרים ושלוש שנים בארבעה בנובמבר 1995 נרצח ראש ממשלת ישראל – יצחק רבין ז"ל.

יום הירצחו של יצחק רבין נקבע כיום זיכרון לאומי, יום בו החברה הישראלית עורכת מידי שנה חשבון נפש חברתי לאומי ובוחנת את הדרכים בהן מנוהלות המחלוקות השונות בחברה.

מלך שלמה ישב בכיסא במרכז הבמה.

**קריין :** אז תבאנה שתי נשים אל המלך ותעמדנה לפניו. ותאמר האישה האחת

**שחקנית א:** בי אדני אני והאישה הזאת יושבות בבית אחד ואלד עמה בבית.

ויהי ביום השלישי ללדתי ותלד גם האישה הזאת ואנחנו יחדיו אין זר איתנו בבית זולתי, שתים אנחנו בבית.

וימת בן האישה הזאת לילה אשר שכבה עליו. ותקם בתוך הלילה ותיקח את בני מאצלי ואמתך ישנה ותשכיביהו ואת בנה המת השכיבה בחיקי

ואקם בבוקר להיניק את בני והנה מת ואתבונן אליו בבוקר והנה לא היה בני אשר ילדתי.

**קריין :** ותאמר האישה האחרת

**שחקנית ב:** לא כי בני החי ובנך המת

**שחקנית א:** לא כי בנך המת ובני החי

**קריין :**ותדברנה לפני המלך

מלך שלמה : זאת אומרת זה בני החי ובנך המת וזאת אמרת לא כי בנך המת ובני החי. קחו לי חרב והביאו אליי

גזרו את הילד החי לשניים ותנו את החצי לאחת ואת החצי לאחת .

**שחקנית א:** בי אדני תנו לה את הילוד והמת אל תמיתהו

**שחקנית ב:** גם לי גם לך לא יהיה גזרו

מלך שלמה : תנו לה את הילוד החי והמת לא תמיתהו , היא אמו .

**קריין :** וישמעו כל ישראל את המשפט אשר שפט המלך, ויראו מפני המלך כי ראו חכמת אלוהים בקרבו לעשות משפט .

<https://www.youtube.com/watch?v=r6wk8A4jO7Y>

"גם אם אין רואים כולם עין בעין, גם אם יש חילוקי דעות ובלבד שהם אינם בבחינת 'ייהרג ובל יעבור' גם אם יש הבדלים טוב וחשוב להתווכח אבל גם לחרוק שיניים, לנשוך שפתיים, ולהמשיך ביחד, כדי להגיע למטרה המשותפת, כאשר טובתה של המדינה קודמת לכל חשבון אישי ומפלגתי."

מתוך דבריו של יצחק רבין בטקס 25 שנות ועידת האיחוד, בנייני האומה, ירושלים, 25 בפברואר 1993:

קריין- אני מתכבד להזמין את מנהל בית הספר רונן כהן לשאת את דבריו.

**קטעי קריאה על חייו של רבין**

קריין : יצחק רבין נולד בירושלים בשנת 1922 להוריו רוזה ונחמיה רבין.

רבין היה אדם ומנהיג, איש משפחה, לוחם, צבר, איש המאופיין ביושר, אומץ ודבקות במטרה.

קריין: חייו שזורים באירועים המרכזיים בתולדות המדינה:

הוא היה לוחם פלמ"ח, מפקד חטיבת הראל במלחמת העצמאות, רמטכ"ל מלחמת ששת הימים ושגריר ישראל בארצות הברית.

קריין: בשנת 1990 , לאחר נצחונו בבחירות, הקים ממשלה שהתחייבה להשיג שלום.

במהלך כהונתו כראש ממשלה, חתם על הסכם הצהרת עקרונות עם ארגון אש"ף, אשר נקרא "הסכם אוסלו".

בשנת 1994 חתם על חוזה שלום עם ירדן. רבין הגדיר יום זה כאחד הימים המאושרים בחייו.

קריין: בסוף שנת 1994 כאות לכבוד והערכה על מאמציו להשכנת שלום בין העמים, זכה רבין יחד עם שמעון פרס ויאסר ערפת בפרס נובל לשלום.

לא כולם בארץ הסכימו לדרך השלום שבה בחר ראש הממשלה, יצחק רבין.

רבים התנגדו לה, ובארץ התקיימו הפגנות סוערות שכללו דברי שנאה והסתה נגד ראש הממשלה.

קריין: במוצאי שבת, 4 בנובמבר 1995, י"ב בחשוון תשנ"ו, נערכה עצרת גדולה בכיכר מלכי ישראל בתל-אביב, ניתן לה השם "כן לשלום-לא לאלימות". בעצרת ביקשו ישראלים רבים להביע את תמיכתם במדיניות הממשלה ולעודד את תהליך השלום. בסיומה של עצרת תמיכה, נרצח ראש הממשלה ושר הביטחון יצחק רבין, הרצח היכה בתדהמה את החברה הישראלית והטיל צל כבד על מדינת ישראל.

**הצגה :"דירה להשכיר"**

**קריין:** במרכז העיר בין פחים ושדרות, עומד בניין בין חמש קומות .

ומי גר בבניין ?

בקומה הראשונה גרה אשת אוליגרך צרפתייה מפונקת . כל היום בביתה על משכבה מתהפכת.

בקומה השנייה מתגוררת חרדית כל היום היא מחלקת אוכל ושוטפת סירים, מחכה תמיד לבואם של הנכדים.

בקומה השלישית גרה טבעונית בשמחה ונחת אגוזים מפצחת בין הפגנות למען זכויות בעלי החיים היא תמיד מתרוצצת.

בקומה השלישית גר מחמוד בעל חנות התבלינים העתיקה.  
בבית נשותיו מכוסות ברעלה, והן מגדלות לו את כל הנכדים באהבה.

ובקומה החמישית גר דל הכנסה . אך לפני שבוע ארז חפציו ונסע . איש איננו יודע לאן ומדוע .

כתבו דיירי הבניין שלט, תקעו מסמר מעל לדלת, וקבעו שלט בקיר:דירה להשכיר.

והנה בשבילים ,בדרכים ובכבישים אל הבית באים דיירים חדשים.

 ראשון בא שניר תל אביבי צעיר סטודנט למשפטים

באים מכל הדירות השכנים, עומדים מסביבו, מסבירים לו פנים.

-הנאים החדרים בעיניך?

- נאים.

- הנאה המטבח בעיניך?

-נאה.

הנאה המסדרון בעיניך?

-נאה.

-אם כן, שב אתנו!

-לא, לא אשב.

-למה?

-התושבים אינם טובים בעיני. איך אשב אני, תל אביבי נאור, ליד חרדיה לבושה בשחור? מה, מסורת? איזה קשקוש! מה זה השוני בדיבור, בלבוש? ובכלל, את שטיפת הכלים כדאי להניח, הרי למחוזותינו כבר הגיע מדיח.

נעלבה החרדית ושניר הלך לו.

הלך שניר ובאה ורינת \_\_\_\_\_\_\_\_\_\_\_\_\_\_\_\_\_\_\_\_\_\_\_  
חיש מהר עולה לקומה אחרונה. קוראת את השלט, פותחת הדלת, עומדת בפנים ומסתכלת. באים מכל בדירות השכנים, עומדים סביב  
מסבירים לה פנים:

-הנאים החדרים בעיניך?

- נאים.

-הנאה המטבח בעיניך?

-נאה.

הנאה המסדרון בענייך?

- נאה.

-אם כן שבי אייתנו!

- לא לא אשב.

-למה?

איך אגור אני, בת לעם הנבחר,  
בכפיפה אחת עם משפחה ערבייה?

אולי הערבי הזה חביב, אך שילך לארצותיו הפזורות סביב.

נעלב מחמוד ורינת הלכה לה.

הלכה לה רינת ולבניין הגיע אבנר המיליונר. חיש קל עלה לקומה האחרונה. קורא את השלט, פותח הדלת, עומד בפנים ומסתכל. באים אליו כל השכנים, עומדים מסביבו, מסבירים לו פנים

-הנאים החדרים בעיניך?

- נאים.

-הנאה המטבח בעיניך?

-נאה.

הנאה המסדרון בענייך?

- נאה.

-אם כן שב אתנו!

- לא לא אשב.

-למה?

לא מוצאים חן בעיניי כל אוכלי-השעורה,  
נקווה שהטבעונית השכנה  
לא תשמע את הלובסטרים שלי קוראים לה לעזרה!

כל יום לראות על דלתה 'בשר זה רצח', ו'די לפיטום'

אויש זה ממש טמטום!

הלך אבנר והגיעה הקיבוצניקית רונית

חיש מהר עולה לקומה אחרונה. קוראת את השלט, פותחת הדלת, עומדת בפנים ומסתכלת. באים מכל בדירות השכנים, עומדים סביב  
מסבירים לה פנים:

-הנאים החדרים בעיניך?

- נאים.

-הנאה המטבח בעיניך?

-נאה.

הנאה המסדרון בענייך?

- נאה.

-אם כן שבי איתנו!

- לא לא אשב.

-למה?

לא, לא אשב.

כי איך אשב בשלוה ובנחת

עם אישה שטומנת ידה בצלחת.

כל היום היא עושה פדיקור ומניקור ברגליים.

איום ונורא, מחריש אזנים.

ואזני רגילות לקולות המחרשה וריחות הרפת

והיא עסוקה כל היום בשטרות שיש לה בכספת.

נעלבה האוליגרכית והלכה לה רונית.

הלכה רונית ובא בא אדם מזוקן לבוש בלבן. חיש קל עלה לקומה האחרונה. קורא את השלט, פותח הדלת, עומד בפנים ומסתכל.

באים אליו כל השכנים, עומדים מסביבו, מסבירים לו פנים:

הנאים החדרים בעיניך?

- החדרים צרים.

- הנאה המטבח בעיניך?

- נאה המטבח, אך אין בו שני כיורים!

- הנאה המסדרון בעיניך?

"כל הדירה מסדרון!"

- ובכן לא תשב אתנו?

- אשב ואשב בחפץ לב, כי השכנים טובים בעיני:

החרדית צדיקה טובת לב מקיימת צדקה, מחמוד איש שיח נהדר, האוליגרכית נחמדה כל היום מחייכת והטבעונית בעלת האגוזים יודעת לחיות חיים עליזים.

רואה אני כי נוכל לחיות ביחד בחברה טובה, בשלום ובנחת.

כך בעמק יפה בין פחים ושדרות, עומד לו בניין בן חמש קומות. ובבניין גרים עד היום שכנים טובים חיי-שלום.

קריין: מתוך הנאום האחרון, עצרת השלום, כיכר מלכי ישראל תל אביב,

י"א חשוון תשנ"ז, 4.11.1995

"תמיד האמנתי שמרבית העם רוצה בשלום ורוצה ליטול סיכון לשלום...

ואתם כאן בהתייצבותכם בעצרת זו, מוכיחים עם רבים אחרים...

שהעם באמת רוצה שלום ומתנגד לאלימות, אלימות היא כרסום יסוד הדמוקרטיה הישראלית...

זו לא דרכה של מדינת ישראל..."

קריין:

לכבוד יום הזכרון ה-22 התבקשה המעצבת הילה שפר-חזן להכין כרזה. וכך היא מסבירה את פירוש הכרזה.

(ברקע מוצגת הכרזה.) <http://www.rabincenter.org.il/Items/02573/labirint.pdf>

"בכרזה שעיצבתי מגן הדוד מסמל את ישראל, והמבוך שבתוכו מסמל את ריבוי הדרכים האפשריות לפתרון של בעיה. כמו בכל מסע - אין רק שביל אחד, דרך אחת המובילה אל היעד, יש דרכים רבות להגיע למטרה. כל אחת מהדרכים הללו משקפת דרך חיים שונה, ואנו כולנו צריכים לזכור

לכבד את השונה מאיתנו, להכיר אותו ואת עמדותיו ולזכור שאנחנו כולנו חלק משלם אחד ... חלק ממדינת ישראל, וגם אם נאבדים קצת במבוך – היעד משותף לכולנו – "אנחנו רוצים מדינת יהודים, מדינה ציונית, מדינה דמוקרטית, מדינה חזקה" בדיוק כפי שאמר יצחק רבין באחד מנאומיו״.

ב- 26.7.1994 במהלך טקס חתימת הסכם השלום עם ירדן אמר יצחק רבין:

״אין לי נכסים, יש לי רק חלומות להוריש לדורות הבאים עולם טוב יותר ומפויס יותר, עולם שנעים לחיות בו. אין זה הרבה מדי.״

**שיר ריקוד עידן רייכל** [**לסלוח ולשכוח**](https://www.youtube.com/watch?v=SpTew0iIjX8)

קריין : אמר רבן שמעון בן-גמליאל לעבדו: לך קנה לי צידה טובה בשוק. הלך העבד וקנה לו לשון.

אמר לו: קנה לי צידה רעה בשוק. הלך העבד וקנה לו לשון.

אמר לו: איך זה? אמרתי לך לקנות דבר טוב קנית לי לשון, אמרתי לך לקנות דבר רע קנית לי לשון.

אמר לו: ממנה הטוב וממנה הרע; כשהלשון טובה - אין טוב ממנה, וכשהלשון רעה - אין רע ממנה.

קריין: על כך אמרו חכמנו: "חיים ומוות ביד הלשון".

מותר לנו לא להסכים ועלינו ללמוד להקשיב לדעות שונות משלנו. נוכל אפילו ללמוד מהן, אולי אף נשנה את דעתנו, אך לעולם לא נשתמש בשפה פוגעת ומסיתה ולעולם לא נכפה את דעתנו על האחר באופן אלים. (מתוך ויקרא רבה)

**שיר כיתתי**

**שלט גדול יד +יד = ידיד (כל הכיתה)**

**שיר מתנגן ברקע**

קרין: החודש, חודש חשוון, אנו עוסקים במסגרת מפתח הל"ב בערך מעורבות חברתית. לכן חשוב לומר שתרומה לחברה מתחילה בהקשבה, בהבנה ובקבלת האחר.

אז אם רק נדע קצת לוותר, אם נדבר אז נתגבר ואז ביחד נשנה את העולם.

אנו תלמידי כיתת \_\_\_\_ בביה"\_\_\_\_\_\_, מתחייבים לתרום את חלקנו כדי להפוך את החברה בישראל לטובה יותר, לחברה שנעים לחיות בה. ננהג בסובלנות גם כלפי אנשים בעלי דעות שונות משלנו. נשמור על הדמוקרטיה ועל חופש הבעת הדעה מכל משמר, כדי שמעשה שכזה לא יחזור בשנית.

קריין- תם טקס הזיכרון לראש הממשלה - יצחק רבין ז"ל.

לשירת "התקווה" הקהל מתבקש לעמוד.

**השמעת שיר: התקווה**